				|

		52012PC0234

			Proposta għal REGOLAMENT TAL-KUNSILL li jaġġusta l-koeffiċjenti korrettivi li japplikaw għar-remunerazzjoni u l-pensjonijiet tal-uffiċjali u l-ħaddiema l-oħra tal-Unjoni Ewropea /* COM/2012/0234 final - 2012/0118 (NLE) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
·      Ir-raġunijiet għall-proposta u l-objettivi tagħha
Skont l-Artikolu 4(1) tal-Anness XI
tar-Regolamenti tal-Persunal, l-aġġustamenti intermedji
tar-remunerazzjoni u l-pensjonijiet imsemmija fl-Artikolu 65(2)
tar-Regolamenti tal-Persunal jiġu deċiżi, skont l-informazzjoni
pprovduta mill-Eurostat, fil-każ ta’ bidla sinifikanti fl-għoli
tal-ħajja bejn Ġunju u Diċembru, filwaqt li titqies
il-previżjoni tal-bidla tal-kapaċità ta’ akkwist matul il-perjodu ta’
referenza annwali attwali.
Jekk ikun meħtieġ, il-proposta
tal-Kummissjoni tiġi mgħoddija lill-Kunsill sa mhux aktar tard
mit-tieni nofs ta' April.
·      Il-kuntest ġenerali
Skont l-Artikolu 6(1) tal-Anness XI
tar-Regolamenti tal-Persunal, l-aġġustamenti intermedji jiġu
deċiżi għal-lokalitajiet kollha (inkluż Brussell) jekk
il-livell minimu ta’ sensittività jintlaħaq jew jinqabeż fi Brussell.
Jekk dak il-livell minimu ta’ sensittività għal Brussell ma
jintlaħaqx, għandhom isiru aġġustamenti intermedji biss
għal dawk il-lokalitajiet fejn il-livell minimu jinqabeż.
Skont l-Artikolu 7 tal-Anness XI
tar-Regolamenti tal-Persunal, l-ammont ta’ aġġustament intermedju
għandu jkun l-Indiċi Internazzjonali ta’ Brussell immultiplikat, fejn
xieraq, bin-nofs tal-previżjoni tal-indikatur speċifiku jekk dan ikun
negattiv.
L-indikatur speċifiku jkejjel, bl-inflazzjoni
eskluża, il-bidliet tar-remunerazzjoni netta reali tal-ħaddiema
fis-servizz pubbliku nazzjonali tal-amministrazzjonijiet ċentrali
tal-Istati Membri. L-Eurostat ikkalkolat dan l-indikatur fuq il-bażi
tal-informazzjoni pprovduta mit-tmien Stati Membri msemmija fl-Artikolu 1(4)
tal-Anness XI tar-Regolamenti tal-Persunal.
L-Indiċi Internazzjonali ta’ Brussell ikejjel
il-bidliet fl-għoli tal-ħajja fi Brussell għall-uffiċjali u
l-ħaddiema l-oħra tal-Unjoni Ewropea. L-Eurostat iddetermina dan
l-indiċi fuq il-bażi tad-dejta pprovduta mill-awtoritajiet
Belġjani.
Il-koeffiċjenti korrettivi huma ugwali
għall-proporzjon bejn il-parità ekonomika relevanti u r-rata tal-kambju
korrispondenti msemmija fl-Artikolu 63 tar-Regolamenti tal-Persunal, u
jekk il-limitu tal-aġġustament ma jintlaħaqx għal Brussell,
dan jiġi mmultiplikat bil-valur tal-aġġustament.
Il-paritajiet ekonomiċi
għar-remunerazzjoni jistabbilixxu l-ekwivalenzi bejn il-kapaċità
tal-akkwist tar-remunerazzjonijiet mogħtija fi Brussell, bħala l-belt
ta’ referenza, u ta' dawk mogħtija fil-postijiet l-oħra
tax-xogħol. Il-Eurostat ikkalkula dawn il-paritajiet bi qbil mal-istituti
nazzjonali tal-istatistika tal-Istati Membri.
Il-paritajiet ekonomiċi
għall-pensjonijiet jistabbilixxu l-ekwivalenzi bejn il-kapaċità
tal-akkwist tal-pensjonijiet mogħtija fil-Belġju, bħala
l-pajjiż ta’ referenza, u ta' dawk mogħtija fil-pajjiżi
l-oħra ta’ residenza. Il-Eurostat ikkalkula dawn il-paritajiet bi qbil
mal-istituti nazzjonali tal-istatistika tal-Istati Membri.
·      Dispożizzjonijiet eżistenti fil-qasam tal-proposta
Din il-proposta tiżdied mal-proposta
ppreżentata kull sena biex jiġu adattati r-remunerazzjonijiet u
l-pensjonijiet.
2.           RIŻULTATI TA’ KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
·      Konsultazzjoni mal-partijiet interessati
Il-metodi ta’ konsultazzjoni użati,
is-setturi prinċipali koperti u l-profil ġenerali ta’ dawk li
wieġbu
L-elementi tal-proposta ġew diskussi
mar-rappreżentanti tal-persunal skont l-aktar proċeduri xierqa.
Sommarju tat-tweġibiet riċevuti u
l-mod ta' kif ġew ikkunsidrati
Il-proposta tikkunsidra l-opinjonijiet
tal-partijiet ikkonsultati.
·      Ġbir u użu tal-għarfien espert
Ma kien hemm l-ebda bżonn ta’ għarfien
espert estern.
·      Valutazzjoni tal-Impatt
–
L-iskop tal-proposta huwa li r-remunerazzjoni u
l-pensjonijiet jiġu aġġustati f'konformità
mal-leġiżlazzjoni fis-seħħ.
–
Il-leġiżlazzjoni fis-seħħ ma
tippermetti l-ebda alternattiva.
3.           ELEMENTI ĠURIDIĊI
TAL-PROPOSTA
·      Is-sommarju tal-azzjoni proposta
Skont l-Artikolu 4 tal-Anness XI
tar-Regolamenti tal-Persunal, l-azzjoni proposta għandha l-għan li
tadatta r-remunerazzjoni u l-pensjonijiet fil-lokalitajiet fejn kien hemm bidla
sinifikanti fl-għoli tal-ħajja.
Il-bidla fl-għoli tal-ħajja għal
Brussell, imkejla bl-Indiċi Internazzjonali ta’ Brussell,
għall-perjodu minn Ġunju sa Diċembru tas-sena ta’ qabel, hi ta’ 1,1 %.

Il-bidliet fl-għoli tal-ħajja barra
l-Belġju u l-Lussemburgu matul il-perjodu ta’ referenza jitkejlu
bl-indiċi impliċiti kkalkolati mill-Eurostat. Dawn l-indiċijiet
jinħadmu billi l-Indiċi Internazzjonali ta' Brussell jiġi
mmultiplikat bl-ammont tal-bidla fil-parità ekonomika.
Il-limitu ta’ sensittività għal bidla
sostanzjali fl-għoli tal-ħajja huwa l-perċentwali li
jikkorrispondi għal 7 % għal perjodu ta’ 12-il xahar (3,5 %
għal perjodu ta’ sitt xhur).
L-indiċi impliċitu applikabbli
għar-remunerazzjoni qabeż il-livell minimu ta’ sensittività
fl-Estonja (4,1 %). L-indiċi impliċitu li japplika għall-pensjonijiet
ma laħaqx il-livell minimu ta’ sensittività fl-ebda pajjiż.
L-ammont tal-aġġustament intermedju hu
l-Indiċi Internazzjonali ta' Brussell immultiplikat, fejn xieraq, bin-nofs
tal-previżjoni tal-indikatur speċifiku jekk dan ikun negattiv.
Il-previżjoni tal-indikatur speċifiku
huwa -1,6 %, u b’hekk l-ammont tal-adattament intermedju huwa 0,3 %.
Il-koeffiċjenti korrettivi huma ugwali
għall-proporzjon bejn il-parità ekonomika kkonċernata u r-rata
tal-kambju mmultiplikat bl-ammont intermedju tal-aġġustament, jekk
il-limitu minimu ta’ sensittività tal-aġġustament ma jintlaħaqx
għal Brussell.
Dawn il-koeffiċjenti korrettivi ġodda
jidħlu fis-seħħ fl-1 ta’ Jannar. Madankollu, għal
dawk il-pajjiżi jew il-lokalitajiet li għandhom indiċi
impliċitu ogħla minn 6,3 %, dawn jidħlu fis-seħħ
fis-16 ta’ Novembru. Għal dawk il-pajjiżi jew
il-lokalitajiet li għandhom indiċi impliċitu ogħla minn 12,6 %,
dawn jidħlu fis-seħħ fl-1 ta’ Novembru.
Il-koeffiċjent korrettiv għal Tallinn
ikkalkulat għal Diċembru 2011 (fuq il-bażi tal-PP
għall-persunal f'Diċembru 2011) huwa 77,6. B’riżultat ta’
dan, meta jitqies l-ammont ta' aġġustament intermedju, b’effett mill-1 ta’ Jannar 2012,
il-koeffiċjent korrettiv applikabbli għar-remunerazzjoni
tal-uffiċjali u ħaddiema oħra tal-Unjoni Ewropea fl-Estonja hu 77,8.
Il-koeffiċjenti korrettivi li japplikaw għall-pensjonijiet u
t-trasferimenti jibqgħu l-istess.
·      Il-bażi legali
Ir-Regolamenti tal-Persunal, u b’mod partikolari
l-Anness XI tagħhom, jikkostitwixxu l-bażi legali.
·      Il-prinċipju tas-sussidjarjetà
Il-proposta tikkonċerna qasam li jaqa'
taħt il-kompetenza esklużiva tal-Unjoni. Għaldaqstant,
il-prinċipju tas-sussidjarjetà ma japplikax.
·      Il-prinċipju tal-proporzjonalità
Il-proposta hi konsistenti mal-prinċipju
tal-proporzjonalità għar-raġunijiet li ġejjin:
–
L-Anness XI tar-Regolamenti tal-Persunal
jistabbilixxi Regolament tal-Kunsill.
–
Il-piż finanzjarju jirriżulta direttament
mill-applikazzjoni tal-metodu ta’ aġġustament tar-remunerazzjoni u
pensjonijiet stabbilit fir-Regolament tal-Persunal.
·      Għażla ta' strumenti
L-istrument(i) propost(i): Regolament.
L-istrumenti oħra ma kinux ikunu xierqa
għar-raġunijiet li ġejjin:
–
L-Anness XI tar-Regolamenti tal-Persunal
jistabbilixxi Regolament tal-Kunsill.
4.           IMPLIKAZZJONI BAĠITARJA
L-impatt tal-aġġustament
għall-koeffiċjenti korrettivi applikabbli għar-remunerazzjoni u
l-pensjonijiet tal-uffiċjali u ħaddiema oħra tal-Unjoni Ewropea
fuq in-nefqa amministrattiva jidher fid-dettall fid-dikjarazzjoni finanzjarja
li tinsab annessa.
Minkejja li l-aġġustament intermedju
jikkunsidra ż-żieda tal-għoli tal-ħajja għall-persunal
tal-UE fl-Estonja, huwa jirriżulta f'nefqa inqas. Dan minħabba
n-nuqqas tal-Kunsill li jadotta l-Proposta tal-Kummissjoni dwar
l-aġġustament annwali[1]
f'Diċembru 2011. L-aġġustament annwali tal-2011 kien
inaqqas il-valur tal-koeffiċjent tal-korrezzjoni għall-Estonja minn 78,5
għal 75,4. Madanakollu, minħabba li l-aġġustament annwali
ma kien adottat, il-valur preċedenti ta' 78,5 baqa' fis-seħħ.
Il-kalkolu l-ġdid tal-Eurostat għall-aġġustament intermedju
juri li l-għoli tal-ħajja fl-Estonja żdied minn 75,4 għal 77,8.
Ladarba dan il-valur tal-aġġustament intermedju huwa iktar baxx
mill-valura attwalment fis-seħħ, l-aġġustament intermedju
jirriżulta f'nefqa inqas.
2012/0118 (NLE)
Proposta għal
REGOLAMENT TAL-KUNSILL
li jaġġusta l-koeffiċjenti
korrettivi li japplikaw għar-remunerazzjoni u l-pensjonijiet
tal-uffiċjali u l-ħaddiema l-oħra tal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidraw il-Protokoll dwar
il-Privileġġi u l-Immunitajiet tal-Unjoni Ewropea, u b’mod
partikolari l-Artikolu 12 tiegħu,
Wara li kkunsidra r-Regolamenti tal-Persunal
tal-Uffiċjali tal-Unjoni Ewropea u l-Kundizzjonijiet tax-Xogħol
tal-impjegati l-oħra tal-Unjoni, stabbiliti bir-Regolament (KEE, Euratom,
KEFA) Nru 259/68[2],
u b'mod partikolari l-Artikoli 64, 65(2) tar-Regolamenti tal-Persunal u
l-Annessi VII, XI u XIII tagħhom, kif ukoll l-ewwel
paragrafu tal-Artikolu 20, l-Artikoli 64 u 92 tal-Kundizzjonijiet
tax-Xogħol ta’ Impjegati Oħra,
Wara li kkunsidra l-proposta mill-Kummissjoni
Ewropea,
Billi:
(1)       Kien hemm żieda
sostanzjali fl-għoli tal-ħajja fl-Estonja fil-perjodu bejn Ġunju
u Diċembru 2011; il-koeffiċjenti korrettivi applikati
għar-remunerazzjoni tal-uffiċjali u impjegati oħra tal-Unjoni
għandhom għalhekk ikunu aġġustati.
ADOTTA DAN IR-REGOLAMENT:
Artikolu 1
B’effett mill-1 ta’ Jannar 2012,
il-koeffiċjenti korrettivi li japplikaw, skont l-Artikolu 64
tar-Regolamenti tal-Persunal, għar-remunerazzjoni tal-uffiċjali u
l-ħaddiema l-oħra fil-pajjiżi u l-lokalitajiet imsemmija hawn
taħt, huma stabbiliti kif ġej:
–
L-Estonja 77,8.
Artikolu 2
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
Anness
DIKJARAZZJONI
FINANZJARJA LEĠIŻLATTIVA
1.           QAFAS
TAL-PROPOSTA/INIZJATTIVA
1.1.        Titlu
tal-proposta/inizjattiva
Proposta
għal Regolament tal-Kunsill li jaġġusta l-koeffiċjenti
korrettivi li japplikaw għar-remunerazzjoni u l-pensjonijiet
tal-uffiċjali u l-ħaddiema l-oħra tal-Unjoni Ewropea.
1.2.        Qasam/oqsma ta’ politika
kkonċernat(i) fl-istruttura ABM/ABB[3]
L-oqsma
u l-attivitajiet kollha jistgħu jkunu kkonċernati.
1.3.        Natura
tal-proposta/inizjattiva
ý Il-proposta/inizjattiva tikkonċerna azzjoni
ġdida (perjodika, li taġġusta r-regolament
fis-seħħ)
1.4.        Objettiv(i)
1.4.1.     Riżultat(i) u impatt(i)
mistennija
Speċifika
l-effetti li l-proposta/inizjattiva għandu jkollha fuq
il-benefiċjarji/gruppi fil-mira.
L-aġġustamenti
tal-koeffiċjenti korrettivi li japplikaw għar-remunerazzjoni
tal-uffiċjali u l-ħaddiema l-oħra tal-Unjoni Ewropea fl-Estonja
wara bidla sostanzjali fl-għoli tal-ħajja hemmhekk se
jirriżultaw fiż-żamma tal-ekwivalenzi tal-kapaċità
tal-akkwist bejn postijiet differenti ta' impjieg kif provdut fir-Regolamenti
tal-Persunal.
1.5.        Raġuni(jiet)
għall-proposta/inizjattiva
1.5.1.     Rekwiżit(i) li jrid(u)
jiġi(u) ssodisfatt(i) fuq medda qasira jew twila ta’ żmien
Li
jiġi żgurat li fl-eventwalità ta’ bidla sostanzjali fl-għoli
tal-ħajja, il-koeffiċjenti korrettivi li japplikaw
għar-remunerazzjoni u l-pensjonijiet tal-uffiċjali u l-ħaddiema
l-oħra tal-Unjoni Ewropea jiġu aġġustati, u jekk ikun
xieraq jiġu applikati retrospettivament. Li jiġi żgurat li
l-evoluzzjoni tal-kapaċità tal-akkwist tar-rimunerazzjoni u l-pensjonijiet
tal-uffiċjali pubbliċi tal-UE timxi skont il-bidliet
fil-kapaċità tal-akkwist tal-uffiċjali pubbliċi
tal-amministrazzjonijiet ċentrali fl-Istati Membri, kif imsemmi
fl-Anness XI tar-Regolamenti tal-Persunal. Biex ikun żgurat li
l-paralelliżmu tas-setgħat tal-akkwist bejn persunal li jaħdem
f'postijiet tax-xogħol differenti tinżamm.
1.6.        Tul u Impatt finanzjarju
ý Proposta/inizjattiva b'dewmien
mingħajr limitu
–
Implimentazzjoni b'perjodu ta' bidu mill-1 ta' Jannar 2012,
–
segwita b'operazzjoni fuq skala sħiħa.
1.7.        Metodu(i) ta’ ġestjoni
previst(i)[4]
ý Ġestjoni diretta ċentralizzata
mill-Kummissjoni: PMO.
2.           L-IMPATT FINANZJARJU STMAT
TAL-PROPOSTA/INIZJATTIVA
2.1.        Intestatura(i) tal-qafas
finanzjarju multiannwali u linja(i) baġitarja(i) tan-nefqa affettwata
·      Linji baġitarji tan-nefqa eżistenti
Skont l-intestaturi
tal-qafas finanzjarju multiannwali u linji baġitarji.
 Intestatura tal-qafas finanzjarju multiannwali || Intestatura tal-baġit || Tip ta' nefqa || Kontribuzzjoni ||
 Numru [Deskrizzjoni………………………...……….] || Diff./mhux Diff. ([5]) || minn pajjiżi tal-EFTA[6] || mill-pajjiżi kandidati[7] || minn pajjiżi terzi || fis-sens tal-Artikolu 18(1)(aa) tar-Regolament Finanzjarju
   || XX.01.01.01 || mhux diff. || LE || LE || LE || LE
2.2.        L-impatt stmat fuq in-nefqa
2.2.1.     Sommarju tal-impatt stmat fuq
in-nefqa
EUR miljun (sa tliet
punti deċimali)
 Intestatura tal-qafas finanzjarju multiannwali: || Numru || XX.01.01.01 u l-Kapitolu 11, il-Kapitolu 42 Nefqa Relatata mal-Assistenti Parlamentari
 DĠ: HR ||   ||   || Sena N[8] || Sena N+1 || Sena N+2 || Sena N+3 || … daħħal l-ammont ta’ snin kemm meħtieġ biex turi d-durata tal-impatt (ara l-punt 1.6) || L-AMMONT TOTALI
  Approprjazzjonijiet operattivi ||   ||   ||   ||   ||   ||   ||   ||
 In-numru tal-linja tal-baġit || Impenji || (1) ||   ||   ||   ||   ||   ||   ||   ||
 Pagamenti || (2) ||   ||   ||   ||   ||   ||   ||   ||
 In-numru tal-linja tal-baġit || Impenji || (1a) ||   ||   ||   ||   ||   ||   ||   ||
 Pagamenti || (2a) ||   ||   ||   ||   ||   ||   ||   ||
 Approprjazzjonijiet ta' natura amministrattiva ffinanzjati mill-pakkett għall-programmi speċifiċi[9] ||   ||   ||   ||   ||   ||   ||   ||
 In-numru tal-linja tal-baġit ||   || (3) ||   ||   ||   ||   ||   ||   ||   ||
 Approprjazzjonijiet TOTALI għad-DĠ HR (Riżorsi Umani) || Impenji || =1+1a +3 ||   ||   ||   ||   ||   ||   ||   ||
 Pagamenti || =2+2a +3 ||   ||   ||   ||   ||   ||   ||   ||
  Approprjazzjonijiet operazzjonali TOTALI || Impenji || (4) ||   ||   ||   ||   ||   ||   ||   ||
 Pagamenti || (5) ||   ||   ||   ||   ||   ||   ||   ||
  TOTAL ta’ approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||
 Approprjazzjonijiet TOTALI tal-INTESTATURA <….> tal-qafas finanzjarju multiannwali || Impenji || =4+ 6 ||   ||   ||   ||   ||   ||   ||   ||
 Pagamenti || =5+ 6 ||   ||   ||   ||   ||   ||   ||   ||
Jekk il-proposta/l-inizjattiva taffettwa aktar minn
intestatura waħda:
  Approprjazzjonijiet operazzjonali TOTALI || Impenji || (4) ||   ||   ||   ||   ||   ||   ||   ||
 Pagamenti || (5) ||   ||   ||   ||   ||   ||   ||   ||
  TOTAL ta’ approprjazzjonijiet ta’ natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||
 Approprjazzjonijiet TOTALI tal-INTESTATURI minn 1 sa 4 tal-qafas finanzjarju multiannwali (ammont ta’ referenza) || Impenji || =4+ 6 ||   ||   ||   ||   ||   ||   ||   ||
 Pagamenti || =5+ 6 ||   ||   ||   ||   ||   ||   ||   ||
 Intestatura tal-qafas finanzjarju multiannwali: || 5 || “Nefqa amministrattiva”
EUR miljun (sa tliet
punti deċimali)
   ||   ||   || Sena 2012 || Sena 2013 || Sena 2014 || Sena 2015 || … daħħal l-ammont ta’ snin kemm meħtieġ biex turi d-durata tal-impatt (ara l-punt 1.6) || L-AMMONT TOTALI
 DĠ: <…….> ||
  Riżorsi umani ||   ||   ||   ||   ||   ||   ||   ||
  Nefqa amministrattiva oħra ||   ||   ||   ||   ||   ||   ||   ||
 TOTAL għad-DĠ || Approprjazzjonijiet ||   ||   ||   ||   ||   ||   ||   ||
 Approprjazzjonijiet TOTALI taħt l-INTESTATURA 5 tal-qafas finanzjarju multiannwali || (Impenji totali = Ħlasijiet totali) || -0,002 || -0,002 || -0,002 || -0,002 || -0,002 || -0,002 || -0,002 || mhux disponibbli
EUR miljun (sa tliet punti deċimali)
   ||   ||   || Sena 2012 || Sena 2013 || Sena 2014 || Sena 2015 || … daħħal l-ammont ta’ snin kemm meħtieġ biex turi d-durata tal-impatt (ara l-punt 1.6) || L-AMMONT TOTALI
 Approprjazzjonijiet TOTALI tal-INTESTATURI minn 1 sa 5 tal-qafas finanzjarju multiannwali || Impenji || -0,002 || -0,002 || -0,002 || -0,002 || -0,002 || -0,002 || -0,002 || mhux disponibbli
 Pagamenti || -0,002 || -0,002 || -0,002 || -0,002 || -0,002 || -0,002 || -0,002 || mhux disponibbli
2.2.2.     Impatt stmat fuq
l-approprjazzjonijiet operattivi
–
ý  Il-proposta/inizjattiva ma tirrikjedix l-użu ta'
approprjazzjonijiet operattivi
2.2.3.     Impatt stmat fuq
l-approprjazzjonijiet ta' natura amministrattiva
2.2.3.1.  Sommarju
–
¨  Il-proposta/inizjattiva ma teħtieġ l-ebda użu ta'
approprazzjonijiet amministrattivi
–
¨  Il-proposta/inizjattiva tirrikjedi l-użu ta’ approprjazzjonijiet
amministrattivi, kif spjegat hawn taħt:
EUR miljun (sa tliet
punti deċimali)
   || Sena N[10] || Sena N+1 || Sena N+2 || Sena N+3 || … daħħal l-ammont ta’ snin kemm meħtieġ biex turi d-durata tal-impatt (ara l-punt 1.6) || L-AMMONT TOTALI
 INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||
 Riżorsi umani ||   ||   ||   ||   ||   ||   ||   ||
 Nefqa amministrattiva oħra ||   ||   ||   ||   ||   ||   ||   ||
 Subtotal tal-INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||
 ’Il barra mill-INTESTATURA 5[11] tal-qafas finanzjarju multiannwali ||   ||   ||   ||   ||   ||   ||   ||
 Riżorsi umani ||   ||   ||   ||   ||   ||   ||   ||
 Nefqa oħra ta' natura amministrattiva ||   ||   ||   ||   ||   ||   ||   ||
 Total parzjali barra mill-INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||
 L-AMMONT TOTALI ||   ||   ||   ||   ||   ||   ||   ||
2.2.3.2.
2.2.3.3.  Ħtiġijiet stmati
fir-rigward tar-riżorsi umani
–
ý  Il-proposta/inizjattiva ma teħtieġ l-ebda użu ta'
riżorsi umani
2.2.4.     Kompatibbiltà mal-qafas
finanzjarju multiannwali attwali
–
ý  Il-proposta/inizjattiva hi kompatibbli mal-qafas finanzjarju
multiannwali preżenti.
2.2.5.     Kontribuzzjonijiet minn
partijiet terzi
–
ý Il-proposta/l-inizjattiva ma tipprovdix għall-kofinanzjament minn
terzi
2.3.        L-impatt stmat fuq
id-dħul
–
ý  Il-proposta/L-inizjattiva ma għandha l-ebda impatt finanzjarju
fuq id-dħul.
[1]               COM(2011) 820.
[2]               ĠU L 56, 4.3.1968,
p. 1.
[3]               ABM: Activity-Based Management (Ġestjoni
Bbażata fuq l-Attività) – ABB: Activity-Based Budgeting (Ibbaġitjar
Skont l-Attività).
[4]               Id-dettalji tal-metodi ta' ġestjoni u r-referenzi
għar-Regolament Finanzjarju huma disponibbli fis-sit tal-BudgWeb: http://www.cc.cec/budg/man/budgmanag/budgmanag_en.html
[5]               Div.:- Approprjazzjonijiet divrenzjati/Mhux-Div.:-
Approprjazzjonijiet mhux divrenzjati
[6]               EFTA: Assoċjazzjoni Ewropea tal-Kummerċ
Ħieles (European Free Trade Association).
[7]               Il-pajjiżi kandidati u, fejn huwa
applikabbli, il-pajjiżi potenzjalment kandidati mill-Balkani tal-Punent.
[8]               Is-sena N hija s-sena li fiha tibda
l-implimentazzjoni tal-proposta/inizjattiva.
[9]               Għajnuna u nefqa teknika u/jew amministrattiva
bħala appoġġ tal-implimentazzjoni tal-programmi u/jew
azzjonijiet tal-UE (li qabel kienu l-linji "BA"), riċerka
indiretta, riċerka diretta.
[10]             Is-sena N hija s-sena li fiha tibda
l-implimentazzjoni tal-proposta/inizjattiva.
[11]             Għajnuna u nefqa teknika u/jew amministrattiva
bħala appoġġ tal-implimentazzjoni tal-programmi u/jew
azzjonijiet tal-UE (li qabel kienu l-linji "BA"), riċerka
indiretta, riċerka diretta.


title: Proposta għal regolament tal-Kunsill li jemenda r-regolament tal-Kunsill (KE) Nru 1601/1999 u jimponi dazju protettiv definittiv fuq l-importazzjonijiet ta’ wajer ta’ l-istainless steel li d-dijametru tiegħu huwa inqas minn 1 mm u li joriġina mill-Indja

text:
                    KUMMISSJONI TAL-KOMUNITAJIET EWROPEJ

                                                       Brussel 19.05.2004
                                                       KUMM(2004)389 finali

                                          Proposta għal

                               REGOLAMENT TAL-KUNSILL

     li jemenda r-Regolament tal-Kunsill (KE) Nru 1601/1999 u jimponi dazju protettiv
     definittiv fuq l-importazzjonijiet ta’ wajer ta’ l-istainless steel li d-dijametru tiegħu
                        huwa inqas minn 1 mm u li joriġina mill-Indja

                                 (preżentata mill-Kummissjoni)

MT                                                                                MT
 ---pagebreak---                                MEMORANDUM TA' SPJEGAZZJONI

     Fl-10 ta’ Lulju 2003, il-Kummissjoni tat lok għal reviżjoni mħaffarapida dwar id-dazju
     protettiv fuq l-importazzjonijiet ta’ wajer ta’ l-istainless steel li d-dijametru tiegħu huwa inqas
     minn 1 mm u li joriġina mill-Indja.

     L-investigazzjoni wriet li dazju tas-sisa protettiv definittiv għandu jkun impost fuq l-oġġetti
     konċernati li jkunu prodotti u esportati mill-applikant li talab ir-reviżjoni msemmija hawn fuq.

     Għaldaqstant, qed ikun propost li l-Kunsill jadotta l-proposta mehmuża għal Regolament li
     għandu jkun ippubblikat fil-Ġurnal Uffiċjali ta' l-Unjoni Ewropea.

MT                                                   2                                                     MT
 ---pagebreak---                                                    Proposta għal

                                      REGOLAMENT TAL-KUNSILL

        li jemenda r-Regolament tal-Kunsill (KE) Nru 1601/1999 u jimponi dazju protettiv
     definittiv fuq l-importazzjonijiet ta’ wajer ta’ l-istainless steel li d-dijametru tiegħu huwa
                              inqas minn 1 mm u li joriġina mill-Indja

     IL-KUNSILL TA’ L-UNJONI EWROPEA,
     Wara li kkunsidra t-Trattat li jistabbilixxi l-Komunità Ewropea,
     Wara li kkunsida r-Regolament tal-Kunsill (KE) Nru. 2026/97 tas-6 ta’ Ottubru 1997 dwar il-
     protezzjoni mill-importazzjoni ssussidjati ġejjin minn pajjiżi li m’humiex membri ta’ l-Unjoni
     Ewropea1 (‘ir-Regolament bażiku’), u b’mod partikolari l-Artikolu 20 tiegħu,

     Wara li kkunsidra l-proposta mressqa mill-Kummissjoni wara konsultazzjonijiet mal-Kumitat
     Konsultattiv.

     Billi:

                                      A. PROĊEDURA PREĊEDENTI

     (1)      Il-Kunsill, skond ir-Regolament (KE) Nru. 1601/1999 2 , impona dazju protettiv
              definittiv fuq l-importazzjoni ta’ wajer ta’ l-istainless steel li d-dijametru tiegħu huwa
              inqas minn 1 mm (‘il-prodott ikkonċernat’) li jaqa’ taħt il-kodiċi NM ex 7223 00 19 u
              li joriġina mill-Indja. Il-miżuri meħudin jinkludu dazju ad valorem ta' bejn 0% u
              42.9% għall-esportaturi individwali, u rata ta' 44.4% għall-esportaturi li ma
              kkooperawx.

                                        B. PROĊEDURA ATTWALI

     1. Talba għal reviżjoni

     (2)      Bħala riżultat ta’ l-impożizzjoni ta’ miżuri definittivi, il-Kummissjoni rċeviet talba
              sabiex tinbeda reviżjoni mħaffa ta’ Regolament (KE) Nru. 1601/1999, skond l-
              Artikolu 20 tar-Regolament bażiku, minn produttur mill-Indja, VSL Wires Limited (‘l-
              applikant’). L-applikant sostna li ma kellux x’jaqsam ma’ esportaturi oħrajn fl-Indja ta'
              l-istess prodott. Barra minn hekk, sostna li ma kienx hemm esportazzjoni tal-prodott
              ikkonċernat matul l-ewwel perjodu ta’ l-investigazzjoni (jiġifieri, bejn l-1 ta’ April
              1997 u l-31 ta’ Marzu 1998), u li l-esportazzjoni tal-prodott lejn il-Komunità seħħet
              wara dak il-perjodu. Skond il-bażi ta’ dak li hemm hawn fuq, talbet li r-rata ta’ dazju
              individwali tkun stabbilita għal din is-sitwazzjoni.

     1
              ĠU L 288, 21.10.1997, p. 1, Regolament kif emendat l-aħħar mir-regolament (KE) Nru. 461/2004
              (ĠU L 77, tat-13.3.2004, p. 12).
     2
              ĠU L 189, tat-22.7.1999, p. 26.

MT                                                       3                                                   MT
 ---pagebreak---      2. Bidu ta’ reviżjoni mħaffa

     (3)    Il-Kummissjoni eżaminat l-evidenza mressqa mill-applikant u sabet li din kienet
            suffiċjenti biex tiġġustifika l-bidu ta’ reviżjoni skond id-dispożizzjonijiet ta’ l-Artikolu
            20 tar-Regolament bażiku. Wara konsultazzjoni mal-Kumitat Konsultattiv u wara li l-
            industrija konċernata ngħatat l-opportunità li tikkommenta, il-Kummissjoni, permezz
            ta’ notifika fil-Ġurnal Uffiċjali3, tat bidu għal reviżjoni mħaffa tar-Regolament (KE)
            Nru 1601/1999 fir-rigward tal-kumpanija konnċernata u bdiet l-investigazzjonijiet
            tagħha.

     3. Prodott konċernat

     (4)    Il-prodott kopert mir-reviżjoni attwali huwa l-istess prodott bħal dak li jinsab taħt
            konsiderazzjoni fir-Regolament (KE) Nru 1601/1999, jiġifieri, wajer ta’ l-istainless
            steel li d-dijametru tiegħu huwa inqas minn 1 mm li 2.5% jew aktar mill-piż tiegħu
            huwa magħmul min-nikil, li ma jinkludix wajer li għandu iżjed minn 28% iżda mhux
            iżjed minn 31% ta’ nikil u 20% jew iżjed iżda mhux aktar minn 22% ta’ kromju.

     4. Perjodu ta’ investigazzjoni

     (5)    L-investigazzjoni ta’ l-issussidjar seħħ bejn l-1 ta’ April 2002 u 31 ta’ Marzu 2003 (‘l-
            perjodu investigattiv tar-reviżjoni’).

     5. Partijiet konċernati

     (6)    Il-Kummissjoni informat uffiċjalment kemm l-applikant kif ukoll il-Gvern ta’ l-Indja
            (‘GTI’) li kienet sejra tibda l-proċedura. Barra minn hekk, tat lil dawk il-partijiet
            konċernati l-opportunità li jressqu bil-miktub l-opinjoniiet tagħhom u jitolbu li
            jnstemgħu. Madankollu, il-Kummissjoni ma rċeviet l-ebda opinjoni jew talba biex
            jinstemgħu.

     (7)    Il-Kummissjoni bagħtet kwestjonarju lill-applikant u rċeviet tweġiba sħiħa qabel id-
            data ta’ għeluq. Il-Kummissjoni talbet u vverifikat l-informazzjoni neċessarja kollha
            għall-finijiet ta’ l-investigazzjoni u wettqet ukoll żjara ta’ verifika fil-bini ta’ l-
            applikant.

                                        C. GĦAN TAR-REVIŻJONI

     (8)    Billi ma saret l-ebda talba mill-applikant għal reviżjoni dwar sejbiet fuq ħsara, ir-
            reviżjoni kienet limitata għall-issussidjar.

     (9)    Il-Kummissjoni eżaminat l-istess skemi ta’ sussidju li kienu analiżati fl-ewwel
            investigazzjoni. Eżaminat ukoll jekk l-applikant kienx għamel użu minn skemi ta’
            sussidju li allegatament kellhom joffru xi benefiċċju fl-ewwel ilment u li wara nstab li
            ma ntużawx waqt l-ewwel investigazzjoni.

            Fl-aħħarnett kien eżaminat ukoll jekk l-applikant kienx għamel użu minn skemi ta’
            sussidju li kienu stabbiliti wara l-ewwel perjodu ta’ investigazzjoni, jew jekk kienx
            irċieva sussidji ad hoc wara din id-data.

     3
            ĠU C 161, tat-10.7.2003, p. 3.

MT                                                   4                                                     MT
 ---pagebreak---                               D. RIŻULTATI TA’ L-INVESTIGAZZJONI

     1. Kwalifikazzjoni ġdida għal min jesporta

     (10)   L-applikant seta’ juri, b’mod sodisfaċenti, li ma kellux x’jaqsam, direttament jew
            indirettament, mal-produtturi mill-Indja li jesportaw u li huma suġġetti għad-dazju
            protettiv li hemm fis-seħħ rigward il-prodott konċernat.

     (11)   L-investigazzjoni kkonfermat li l-applikant ma esportax il-prodott konċernat matul l-
            ewwel perjodu ta’ investigazzjoni, jiġifieri, bejn l-1 ta’ April 1997 u l-31 ta’ Marzu
            1998.

     (12)   Kien stabbilit li l-applikant kien wettaq bejgħ wieħed biss lejn il-Komunità. Dan seħħ
            f’Awissu ta’ l-2001, jiġifieri, wara l-perjodu ta’ l-ewwel investigazzjoni iżda ferm
            qabel il-perjodu investigattiv tar-reviżjoni.

     (13)   Fit-tweġibiet tiegħu għall-kwestjonarju, l-applikant identifika kuntratt wieħed biss li
            kien iffirmat matul il-perjodu investigattiv tar-reviżjoni, iżda verifika fuq il-post
            ikkonfermat li l-bejgħ qatt ma kien seħħ. Għaldaqstant, ma kien hemm l-ebda obbligu
            kuntrattwali irrevokabbli mwettaq mill-applikant biex jesporta lejn il-Komunità.

     (14)   Madanakollu, ta’ min isemmi li l-kumpannija kellha għadd ġmielu ta’ bejgħ esportat
            lil pajjiżi oħrajn matul il-perjodu investigattiv tar-reviżjoni u dan ta lok għall-kalkolu
            tal-benefiċċju li żdied mal-bejgħ esportat mill-issussidjar, peress li tali benefiċċji
            jiżdiedu minkejja d-destinazzjoni ta’ dan il-bejgħ.

            Għal dan il-għan, il-Kummissjoni ddeċidiet tivverifika l-informazzjoni kollha li ħasset
            li kienet neċessarja għall-finijiet ta' l-investigazzjoni tar-reviżjoni mħaffa sabiex ikun
            kkalkolat kull ammont ta’ sussidju li jikkumpensa, billi tali ammont ikun ikkalkolat li
            jkun 'il fuq mill-qligħ totali ta’ l-applikant matul il-perjodu investigattiv tar-reviżjoni.

     2. Issussidjar

     (15)   Skond il-bażi ta’ l-informazzjoni misjuba fit-tweġibiet ta’ l-applikant għall-
            kwesjonarju tal-Kummissjoni, l-iskemi li ġejjin kienu investigati:

             –        Skema li tipprovdi Ktieb għad-Dritt tad-Dazju,

             –        Skema ta’ Eżenzjoni mit-Taxxa tad-Dħul,

             –        Skema ta’ Reklamar ta’ l-Esportazzjoni ta’ Beni Kapitali,

             –        Żoni ta' l-Ipproċessar ta’ l-Esportazzjoni/Unitajiet Orjentati lejn l-Esportazzjoni.

     3. Skema li tipprovdi Ktieb tad-Dritt għad-Dazju (Duty Entitlement Passbook Scheme
     (‘DEPB’))

     Ġenerali

     (16)   Kien stabbilit li l-applikant irċieva benefiċċji taħt din l-iskema matul il-perjodu
            investigattiv tar-reviżjoni. Kien għamel użu tad-DEPB skond bażi ta’ post-
            esportazzjoni. Deskrizzjoni dettaljata ta’ l-iskema tinsab fil-paragrafu 4.3 tal-Politika

MT                                                     5                                                     MT
 ---pagebreak---             dwar l-Esportazzjoni u l-Importazzjoni (Notifika Nru 1/2002-07 tal-31 ta’ Marzu 2002
            tal-Ministeru tal-Kummerċ u l-Industrija tal-Gvern ta’ l-Indja).

            Taħt din l-iskema, kwalunkwe esportatur eliġibbli jista’ japplika għal krediti li jkunu
            kalkolati bħala perċentwali tal-valur tal-prodotti mitmumin esportati. Tali rati tad-
            DEPB kienu stabbiliti għal bosta prodotti mill-Awtoritajiet ta’ l-Indja, inkluż il-prodott
            konċernat, skond il-bażi ta’ l-Istandard Input/Output Norms (SION). Liċenzja li
            tindika l-ammont ta’ kreditu mogħti u tinħareġ awtomatikament.

            Id-DEPB skond bażi ta’ post-esportazzjoni jagħti lok għall-użu ta' dawk il-krediti
            għall-importazzjonijiet li jseħħu wara (eż; materja prima jew beni kapitali) ħlief għall-
            oġġetti li l-importazzjoni tagħhom hija ristretta jew ipprojbita. Tali oġġetti importati
            jistgħu jinbiegħu fis-suq domestiku (suġġetti għal taxxa fuq il-bejgħ) jew użati mod
            ieħor.

            Krediti li jirriżultaw mid-DEPB huma trasferibbli. Il-liċenzja tad-DEPB hija valida
            għal perjodu ta’ 12-il xahar mid-data li fiha tkun ingħatat il-liċenzja.

     (17)   Il-karatteristiċi tad-DEPB mill-ewwel investigazzjoni baqgħu l-istess. L-iskema hija
            sussidju kontinġenti fil-liġi fuq kif isseħħ l-esportazzjoni u, għaldaqstant, kienet
            iddeterminata matul l-ewwel investigazzjoni u maħsuba li tkun speċifika u li
            tikkumpensa skond l-Artikolu 3(4)(a) tar-Regolament bażiku.

     Kalkolu ta’ l-ammont ta’ sussidju

     (18)   Kien stabbilit li l-applikant kien ittrasferixxa l-krediti kollha tad-DEPG lill-kumpanija
            oħra konnessa, Viraj Alloys Ltd. L-istess proċedura kienet qed tintuża minn tliet
            kumpaniji oħrajn konnessi ma' l-applikant, jiġifieri, Viraj Forgings Ltd, Viraj
            Impoexpo Ltd u Viraj Profiles Ltd. L-investigazzjoni kkonfermat li l-kumpannija Viraj
            Alloys Ltd kienet qed tforni l-materja prima tal-kumpanniji kollha msemmijin qabel u
            użat il-krediti tad-DEPG tagħhom sabiex timporta mingħajr dazju.

            Barra minn hekk, kien stabbilit li l-esportazzjoni tal-prodott konċernat sar permezz ta’
            bosta kumpaniji konnessi magħha. Meta tqis li s-sidien ta’ l-applikant jikkontrollaw
            sistema mhux żgħira ta’ ishma u li l-kumpaniji konnessi huma involuti f’ċerti aspetti
            tal-manifattura u d-distribuzzjoni tal-prodott konċernat, tqies xieraq li dawn il-
            kumpanniji kollha jkunu trattati bħala riċevitur uniku tal-benefiċċju.

            Għaldaqstant, l-ammont ta’ sussidju skond l-iskema tad-DEPG issejjes fuq il-kreditu
            totali tal-liċenzji mogħtija kemm lill-applikant kif ukoll lill-kumpaniji konnessi. Peress
            li s-sussidju ma ngħatax permezz ta’ riferiment għall-kwantitajiet esportati, l-ammont
            ta’ sussidju li huwa allokat jaqbeż il-qligħ totali ta’ l-applikant mill-esportazzjoni u
            mill-kumpanniji konnessi skond id-dispożizzjonijiet ta’ l-Artikolu 7(2) tar-Regolament
            bażiku.

            Bħala konklużjoni, il-kumpanija VSL Wires Limited ibbenefikat minn din l-iskema
            waqt il-perjodu investigattiv tar-reviżjoni u ħadet sussidji li ammontaw għal 12.7%.

     4. Skema ta’ Eżenzjoni mit-Taxxa tad-Dħul (Income Tax Exemption Scheme (‘ITES’))

     Ġenerali

MT                                                  6                                                    MT
 ---pagebreak---      (19)   Kien stabbilit li l-applikant irċieva benefiċċji taħt din l-iskema u b’mod partikolari taħt
            Sezzjoni 80HHC ta’ l-Att ta’ Liġi dwar id-Dħul ta’ l-Indja.

            L-Att dwar it-Taxxa fuq id-Dħul fl-Indja ta’ l-1961 juri l-bażi għall-eżenzjonijiet li
            kumpanniji jistgħu jibbenefikaw minnhom rigward il-ġbir tat-taxxi. Fost l-
            eżenzjonijiet li kumpanniji jistgħu jibbenifikaw minnhom insibu dawk koperti minn
            Sezzjoni 10A (applikabbli għal dawk il-kumpanniji li kienu jinsabu f’Żoni ta’
            Kummerċ Ħieles), 10B (applikabbli għal dawk il-kumpanniji li kienu Unitajiet
            Orjentati lejn l-Esportazzjoni) u 80HHC (applikabbli għal dawk il-kumpanniji li
            jesportaw merkanzija) ta’ l-Att. Sabiex kumpannija tibbenefika mill-ITES trid tagħmel
            il-klejm rilevanti meta tkun qed tibgħat il-formola tat-taxxa tad-dħul lill-Awtoritajiet
            tat-Taxxa. Sena taxxabbli tibda mill-1 ta' April u tispiċċa fil-31 ta' Marzu u l-formola
            tat-taxxa trid tintbagħat sat-30 ta' Novembru tas-sena ta' wara. F'dan il-każ, il-perjodu
            investigattiv tar-reviżjoni ħabtet mas-sena taxxabbli u ta’ stima l-1 ta’ April 2002 sal-
            31 ta’ Marzu 2003.

     (20)   Il-karatteristiċi ta’ l-ITES mill-ewwel investigazzjoni baqgħu l-istess. Matul l-ewwel
            investgazzjoni kien iddeterminat li l-ITES huwa sussidju li jikkumpensa, peress li l-
            Gvern ta’ l-Indja jagħti kontribuzzjoni finanzjarja lill-kumpannija billi jiċċaħħad mid-
            dħul dovut lilu f’forma ta' taxxi diretti fuq qligħ mill-esportazzjoni li jkollhom jitħallsu
            kieku l-eżenzjonijiet mit-taxxa tad-dħul ma kenux ikklejmjati mill-kumpannija.
            Madanakollu, instab li l-ITES taħt Sezzjoni 80HHC bil-mod il-mod qed jitħalla barra
            mis-sena finanzjarja 2000-2001 sas-sena finanzjarja 2004-2005 fejn l-ebda qligħ huwa
            eżenti mit-taxxa tad-dħul. Matul il-perjodu investigattiv tar-reviżjoni il-50% tal-
            profitti mill-esportazzjoni kienu eżenti mit-taxxa tad-dħul.

     (21)   L-iskema hija sussidju kontinġenti fil-liġi fuq kif isseħħ l-esportazzjoni fi ħdan it-
            tifsira ta’ l-Artikolu 3(4)(a) tar-Regolament bażiku peress li huma eżenti profitti minn
            bejgħ għall-esportazzjoni u, għaldaqstant, huwa meqjus li hu speċifiku.

     Kalkolu ta’ l-ammont ta’ sussidju

     (22)   Il-benefiċċju lill-applikant kien ikkalkulat skond il-bażi tad-differenza bejn l-ammont
            ta' taxxi li soltu jitħallsu bi jew mingħajr il-benefiċċju ta' eżenzjoni waqt il-perjodu
            investigattiv tar-reviżjoni. Ir-rata tat-taxxa, inkluża it-taxxa ta’ assoċjazzjoni biż-żieda
            ta’ ħlas barrani, applikabbli matul dan il-perjodu kien ta’ 36.75%. Sabiex ikun stabbilit
            il-benfiċċju sħiħ lill-applikant u peress li tliet kumpanniji konnessi ma’ l-applikant
            esportaw ukoll il-prodott konċernat matul il-perjodu investigattiv tar-reviżjoni, (ara l-
            parti tad-dokument (18) hawn fuq), l-ammont ta' sussidju kien stabbilit billi kienu
            kkunsidrati l-eżenzjonijiet mit-taxxa tad-dħul skond Sezzjoni 80HHC ta’ l-applikant,
            Viraj Forgings Ltd, Viraj Impoexpo Ltd u Viraj Profiles Ltd. Peress li s-sussidju ma
            ngħatax permezz ta’ riferiment għall-kwantitajiet esportati, l-ammont ta’ sussidju li
            huwa allokat jaqbeż il-qligħ totali ta’ l-applikant mill-esportazzjoni u mill-kumpanniji
            konnessi skond il-provvedimenti ta’ Artikolu 7(2) tar-Regolament bażiku. Skond din
            il-bażi, il-kumpanija VSL Wires Limited ibbenefikat minn din l-iskema waqt il-
            perjodu investigattiv tar-reviżjoni u ħadet sussidji li ammontaw għal 1.4%.

     5. Skema ta’ Reklamar għall-Esportazzjoni ta’ Beni Kapitali (Export Promotion Capital
     Goods Scheme (‘EPCGS’))

     (23)   Kien stabbilit li l-applikant ma bbenefikax mill-EPCGS.

MT                                                   7                                                     MT
 ---pagebreak---      6. Żoni ta’ Proċessar ta’ l-Esportazzjoni (‘EPZ’)/ Unitajiet Diretti lejn l-Esportazzjoni
     (‘EOU’)

     (24)   Kien stabbilit li l-applikant ma kienx lokalizzat f’EPZ u ma kienx EOU u għalhekk
            setax jibbenefika minn din l-iskema.

     7. Skemi oħra

     (25)   Ġie stabbilit li l-applikant la kien għamel użu mill-iskemi l-ġodda tas-sussidju li kienu
            stabbiliti wara tmiem il-perjodu oriġinali ta’ investigazzjoni, la kien irċieva sussidji ad
            hoc wara din id-data.

     8. Ammont ta’ sussidji li jikkumpensaw

     (26)   Meta jitqiesu d-deċiżjonijiet finali rigward l-iskemi varji murija hawn fuq, l-ammont
            ta’ sussidji li jikkumpensaw l-applikant huma kif indikati hawn taħt:

                             DEPB                       ITES                    Total

     VSL Wires Limited       12.7%                      1.4%                    14.1%

                          E. EMENDA TAL-MIŻURI TAĦT REVIŻJONI

     (27)   Skond dak misjub matul l-investigazzjoni, huwa kkonsidrat li l-importazzjoni lejn il-
            Komunità ta’ wajer ta’ l-istainless steel li għandu dijametru ta’ anqas minn 1 mm
            prodott u esportat minn VSL Wires Limited irid ikun suġġett għal-livell ta’ dazju
            protettiv li jikkorrispondi għall-ammonti individwali ta’ sussidji stabbiliti għal din il-
            kumpannija matul il-perjodu investigattiv tar-reviżjoni.

     (28)   Għalhekk, ir-Regolament (KE) Nru 1601/1999 għandu jkun emendat.

                      F. KOMUNIKAZZJONI U SKADENZA TAL-MIŻURI

     (29)   Il-Kummissjoni infurmat lill-applikant u l-Gvern ta’ l-Indja bil-fatti u l-
            konsiderazzjonijiet essenzjali li minħabba fihom kien propost li ssir emenda lir-
            Regolament tal-Kunsill (KE) Nru. 1601/1999. Ingħatalhom ukoll żmien biżżejjed
            sabiex iwasslu xi kummenti.

     (30)   Bħala tweġiba għall-komunikazzjoni, l-applikant ikklejmja li d-DEPG tal-post-
            esportazzjoni huwa skema ta’ sostituzzjoni għal ħlas/rifużjoni ta' dazji li kien assessjat
            ħażin mill-Kummissjoni rigward l-ammonti ta' sussidju u benefiċċji li jikkumpensaw.
            L-applikant saħaq li l-valutazzjoni ta’ benefiċċji taħt din l-iskema min-naħa tal-
            Kummissjoni kien ħażin peress li t-taxxa żejda ta’ rifużjoni setgħet tkun ikkonsidrata
            bħala sussidju u li l-operazzjonijiet prattiċi tas-sistema ma kenux investigati mill-
            Kummissjoni.

            Il-Kummissjoni mhux darba jew tnejn ikkonkludiet li d-DEPG tal-post-esportazzjoni
            m’huwiex skema ta’ rifużjoni jew sostituzzjoni tar-rifużjoni (ara pereżempju, ir-

MT                                                  8                                                     MT
 ---pagebreak---             Regolament tal-Kunsill (KE) Nru. 1338/2002 4 u b’mod partikolari l-partijiet tad-
            dokument legali minn (14) sa (20), peress li ma tikkonformax mal-provvedimenti
            mniżżlin f’Anessi I sa III tar-Regolament bażiku msensel ma’ l-istess Artikolu 2(1)(ii).
            L-iskema ma tinkludix l-obbligu li jkunu importati biss oġġetti li jintużaw fil-
            produzzjoni ta’ l-oġġetti esportati (Anness II tar-Regolament bażiku) u dan kien
            jassigura li l-kondizzjonijiet ta'l-Anness I (i) ikunu milħuqin. Barra dan, m’hemm l-
            ebda sistema ta’ verifika eżistenti li tiċċekkja jekk tassew l-oġġetti importati jkunux
            użati fil-proċess ta’ produzzjoni. L-anqas m’hi skema ta’ sostituzzjoni tar-rifużjoni
            għax oġġetti importati m’għandhomx għalfejn ikunu ta' l-istess kwantità u jkollhom l-
            istess karatteristiċi bħall-inputs imfittxijin fl-ambjent domestiku li kienu użati għall-
            produzzjoni għall-esportazzjoni (Aness II tar-Regolament bażiku). Finalment, il-
            produtturi involuti fl-esportazzjoni huma eliġibbli għall-benefiċċji tad-DEPG minkejja
            jekk jimportawx xi inputs jew le.

            Fil-każ ta’ l-applikant, l-investigazzjoni kkonfermat li l-materja prima kienet importata
            mingħajr ħlas ta’ dazju minn waħda mill-kumpanniji konnessi permezz tat-
            trasferiment tal-krediti tad-DEPG tal-kumpanniji konnessi l-oħrajn kollha miksubin
            mill-esportazzjoni ta’ prodotti differenti. Madankollu, l-ebda kollegament seta’ jkun
            stabbilit bejn il-krediti individwali ta’ kull kumpannija u l-oġġetti attwalment importati
            mill-kumpannija unikament konnessa ma’ l-eżercizzju ta’ l-importazzjoni tal-materja
            prima. Barra minn hekk, attwalment m’hemm l-ebda sistema li l-Gvern ta’ l-Indja
            jista’ juża biex jikkontrolla liema oġġetti importati kienu tassew użati f’prodott u minn
            liema kumpannija. Għaldaqstant, peress li l-eċċezzjoni għad-definizzjoni ta’ sussidju
            ta’ hawn fuq ma tapplikax, il-benefiċċju li jikkumpensa huwa l-ammont ta’ kreditu
            totali mogħti taħt din l-iskema. Għal dawn ir-raġunijiet il-klejm ma tistax tkun
            aċċettata.

            L-applikant ikklejma wkoll li “is-servizzi tal-Kummissjoni ma rnexxielhomx
            jibbilanċjaw id-dazji ta’ l-importazzjoni ma’ l-ispejjeż, u għalhekk, il-kalkoli tas-
            sussidji spiċċaw li kienu ħżiena u esaġerati”. F’dan il-każ, l-applikant kien mitlub bil-
            quddiem u skond is-sitwazzjoni msemmija f’parti mid-dokument legali (18) hawn fuq,
            sabiex jissottometti l-elenku tal-krediti tad-DEPG dwar il-post-esportazzjoni għall-
            esportazzjoni kollha li seħħet matul il-perjodu investigattiv tar-reviżjoni. L-applikant
            intalab ukoll jissottometti l-istess informazzjoni għall-esportazzjoni kollha li seħħet fl-
            istess perjodu mill-kumpaniji konnessi, flimkien mad-dettalji ta’ ħlasijiet għal
            applikazzjonijiet jew spejjeż oħrajn li kellhom jitħallsu sabiex ikunu akkwistati l-
            krediti. Madankollu, l-applikant għadu ma għaddiex dawn id-dettalji u l-anqas kien
            f’pożizzjoni li jipprovdi din l-informazzjoni waqt varifika li saret fuq il-post. Għalhekk,
            minħabba n-nuqqas ta’ informazzjoni rilevanti, ma seta jsir l-ebda aġġustament għal
            tali spejjeż skond l-ammont ta’ sussidju kif stabbilit fil-parti tad-dokument legali (18)
            hawn fuq.

     (31)   Skond l-Artikolu 18(1) tar-Regolament bażiku, din ir-reviżjoni ma taffettwax id-data li
            fiha jiskadi r-Regolament tal-Kunsill (KE) Nru. 1601/1999

     4
            ĠU L 196, tal-25.7.2002, p.1

MT                                                  9                                                     MT
 ---pagebreak---      ADOTTA DAN IR-REGOLAMENT:

                                               Artikolu 1

     Għaldaqstant, it-tabella f’Artikolu 1(2) tar-Regolament tal-Kunsill (KE) Nru. 1601/1999 hija
     emendata kif ġej:
     VSL Wires Limited,                          14.1                            A444
     G-1/3      MIDC,     Tarapur
     Industrial    Area,   Boisar
     District, Thane, Maharashtra,
     India

                                               Artikolu 2

     Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal
     Uffiċjali ta’ l-Unjoni Ewropea.
     Dan ir-regolament għandu jorbot fl-intier tiegħu u huwa japplika direttament fl-Istati Membri
     kollha.
     Magħmul fi Brussell,

                                                 Għall-Kunsill
                                                 Il-President

MT                                                10                                                 MT